فخرالدین علی احمد

فخر الدین علی احمد (13 مئی 1905ء – 11 فروری 1977ء) بھارت کے پانچویں صدر تھے۔ وہ 24 اگست 1974ء سے لے کر 11 فروری 1977ء تک صدر رہے۔

حالات زندگی 
فخر الدین احمد کے دادا خالد علی احمد آسام کے كچاری گھاٹ (گولا گھاٹ کے پاس) سے تھے۔ احمد کی پیدائش 13 مئی 1905ء کو دہلی میں ہوا۔ ان کے والد کرنل ذلنور علی تھے۔ ان کی ماں دہلی کے نواب کی بیٹی تھیں۔
احمد نے گوڈا جلی کے سرکاریاسکول اور دلی سرکاری ہائیاسکول میں تعلیم حاصل کی۔ اعلیٰ تعلیم کے لیے وہ 1923ء میں انگلینڈ گئے، جہاں انہوں نے سینٹ كیتھرين کالج، کیمبرج میں تعلیم حاصل کی۔ 1928ء میں انہوں نے لاہور ہائی کورٹ میں بحیثیت وکیل کام شروع کیا۔

سیاسی سفر 
جواہر لعل نہرو سے ان کی ملاقات 1925ء میں ہوئی۔ انہوں نے انڈین نیشنل کانگریس میں شمولیت اختیار کی اور تحریک آزادی ہند میں بڑھ چڑھ کر حصہ لیا۔ 1942ء میں ہندوستان چھوڑ دو تحریک کے دوران میں گرفتار ہوئے اور انہیں 3 سال سے زائد قید کی سزا ہوئی۔ انہوں نے 1936ء میں آسام پردیش کانگریس کمیٹی میں شمولیت اختیار کی اور 1947ء تا 1974ء اے آئی سی سی کے رکن رہے۔

آزادی کے بعد (1952ء-1953ء) راجیہ سبھا کے لیے منتخب ہوئے اور اس کے بعد گورنر آسام بن گئے۔ آسام مجلس قانون ساز کے لیے کانگریس کے ٹکٹ سے دو بار منتخب ہوئے۔

صدر بھارت 
1974ء میں وزیر اعظم بھارت اندرا گاندھی نے انہیں صدارتی امیدوار بنایا۔ 20 اگست 1974ء کو انہوں نے صدارتی عہدہ کا حلف لیا اور وہ بھارت کے دوسرے مسلمان صدر بنے۔ اس پہلے ذاکر حسین صدر رہ چکے تھے۔ ان کا عہدہ صدارت ایمرجنسی کے لیے مشہور ہے۔ انہوں نے اندرا گاندھی سے نصف شب کو ملاقات کی اور اسی رات دستخط کر کے ایمجرجنسی نافذ کردی۔ انہوں نے ایمرجنسی کے لیے اپنے سربراہ ریاست کے عہدہ کا استعمال کیا اور اس طرح 1975ء میں ایمرجنسی نافذ ہو گئی۔

اعزازات 
انہیں اشتراکی وفاقی جمہوریہ یوگوسلاویہ نے 1975ء میں خود مختار اشتراکی صوبہ کوسووہ کے اعزاز سے نوازا۔

وفات 
1977ء میں حرکت قلب رک جانے سے احمد کا دفتر میں انتقال ہو گیا۔

حوالہ جات 

1905ء کی پیدائشیں
1977ء کی وفیات
آسام سے آزادی ہند کے فعالیت پسند
آسام سے انڈین نیشنل کانگریس کے سیاست دان
آسام سے راجیہ سبھا کے ارکان
آسام سے لوک سبھا کے ارکان
آسام قانون ساز اسمبلی کے ارکان
انڈین نیشنل کانگریس کے سیاست دان
برطانوی ہند کے قیدی اور زیر حراست افراد
بیسویں صدی کے بھارتی سیاست دان
بیسویں صدی کے بھارتی قانون دان
بھارت کے وزرائے تعلیم
بھارت میں تدفین
بھارتی صدور
بھارتی مسلم شخصیات
بھارتی وکلا
پانچویں لوک سبھا کے ارکان
چوتھی لوک سبھا کے ارکان
سرد جنگ کے رہنما
سینٹ اسٹیفنز کالج دہلی کے فضلا
شخصیات جو دفتر میں انتقال کر گئے
ضلع برپیٹا کی شخصیات
فضلا جامعہ کیمبرج
کامنز زمرہ جس کا ربط ویکی ڈیٹا پر ہے
بھارت میں ریاستی جنازے
بھارتی کابینہ کے ارکان
Short description is different from Wikidata
سینٹ کیتھرین کالج، کیمبرج کے فضلا
بیسویں ویں صدی کے ہندوستانی مسلمان